Areṭṭal, yerza yal tutlayt deg yal taɣult, imi taywalt i d-yettilin gar tutlayin; tettawi ɣer tiwin d tririt n kra n wawalen deg-sent. Annect-a yeǧǧatent ad rrent awalen-agi am wakken d ayla-nsent. Nettaf-itent tikkwal ttbeddilent, tikkwal ssemrasent akken i ten-id-wwint swaswa seg tutlayt -nni taɣbalut.Aṭas n tmental i yettawin ɣer usemres n wawalen-a ireṭṭalen deg tutlayt tayemmat, gar-asent tamentilt n temhersa. Ɣef waya, ulac tutlayt gar tutlayin ara d-naf tedder war asemres n yireṭṭalen (n wawalen-a).Tutlayt n tmaziɣt d yiwet gar tutlayin iwumi yegget usemres n yisekkiren-a.